
  CONSILIUL JUDEŢEAN       

HOTĂRÂRE
privind aprobarea execuţiei bugetului de venituri şi cheltuieli al judeţului Bistriţa-Năsăud pentru trimestrul I al anului 2016 
Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 28 consilieri judeţeni;

Având în vedere: 

- expunerea de motive nr. IX/5308 din 06.04.2016 a Preşedintelui Consiliului Judeţean Bistriţa-Năsăud; 

- raportul nr. IIB/5291 din 06.04.2016 al Direcţiei economice din cadrul Consiliului Judeţean Bistriţa-Năsăud; 

- prevederile Hotărârii Consiliului Judeţean Bistriţa-Năsăud nr. 8/27.01.2016 privind aprobarea bugetului de venituri şi cheltuieli al Judeţului Bistriţa-Năsăud pe anul 2016 şi a estimărilor pe anii 2017-2019;

- prevederile art. 49, alin. (12) din Legea nr. 273/2006 privind finanţele publice locale, cu modificările şi completările ulterioare; 
- raportul nr. IBa/6368/27.04.2016 al Comisiei de administraţie;

- raportul nr. IBa/6369/27.04.2016 al Comisiei economice;

- raportul nr. IBa/6370/27.04.2016 al Comisiei de cultură;
- raportul nr. IBa/6371/27.04.2016 al Comisiei de urbanism.

În temeiul prevederilor art. 91, alin. (3), lit. a), art. 97, art. 98 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 
Art.1.  Se aprobă execuţia bugetului local pentru trimestrul I al anului 2016 pe secţiunile de funcţionare şi de dezvoltare, conform Anexei nr. 1 şi Anexei nr. 2, care fac parte integrantă din prezenta hotărâre.
Art.2.  Se aprobă execuţia bugetului instituţiilor publice şi activităţilor finanţate integral sau parţial din venituri proprii pentru trimestrul I al anului 2016 pe secţiunile de funcţionare şi de dezvoltare, conform Anexei nr. 3 şi Anexei nr. 4, care fac parte integrantă din prezenta hotărâre. 

Art.3. Se aprobă execuţia bugetului fondurilor externe nerambursabile pentru trimestrul I al anului 2016 pe secţiunile de funcţionare şi de dezvoltare, conform Anexei nr. 5 şi Anexei nr. 6, care fac parte integrantă din prezenta hotărâre.

Art.4. Prezenta hotărâre a fost adoptată cu un număr de 28 voturi ”pentru” şi 1 ”abţinere”.
Art.5. Prezenta hotărâre se va publica în Monitorul Oficial al judeţului Bistriţa-Năsăud.
         Art.6. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 

Art.7. Prezenta hotărâre se comunică de către Serviciul administraţie şi relaţii publice cu:
·  Direcţia economică;
·  Instituţia Prefectului - judeţul Bistriţa-Năsăud.
PREŞEDINTE,
EMIL RADU MOLDOVAN 

